**14. мај 2020.**

Данашња лекција се налази у вашој Граматици на странама 188, 189, 190, 191, 192 и 193. Цела лекција вам је дата као подсетник на оно што је научено у шестом разреду и на то се само надовезује кратка прича о интонацији акцента. Целу лекцију прате примери и вежбања са објашњењима. Вежбања ћете урадити за домаћи задатак, а пре лекције на странама 185, 186 и 187 налази се и један тест који ће вам помоћи да се подсетите свега што сте до сада научили о акцентима. Пробајте да урадите целу вежбу, а свакако питајте свог наставника уколико вам нешто не буде јасно.

**АКЦЕНТИ – квалитет акцента (тонска интонација)**

**АКЦЕНАТ** је нарочито истицање јачине и висине једног слога у речи. Акценти се у српском књижевном језику разликују по дужини (трајању): могу бити дуги и кратки, због чега се наглашени слогови изговарају кратко или дуго. Постоје два кратка и два дуга акцента. То смо научили у шестом разреду.

|  |  |
| --- | --- |
| **ДУГИ** | **КРАТКИ** |
| **пи**сати | **сан** |
| **прав**да | **во**да |
| **ру**ка | одго**во**рити |

Наш језик познаје четири акцента.

**Разликујемо:**

дугосилазни **â** м â ј к а

дугоузлазни **á**  г л á в а

краткосилазни **ȁ** с л ȁ м а

краткоузлазни **à**  ј à с т у к

Акценти се у нашем језику разликују и по тону говора (интонацији), јер се тон спушта и подиже. Тако настају акценти са силазном и узлазном интонацијом.

При изговору вокала са силазним акцентом, тон најпре расте, а потом пада (глас се подиже, па спушта). При изговору вокала са узлазним акцентом, тон све време расте, тј. глас се подиже.

|  |  |
| --- | --- |
| **ДУГИ АКЦЕНАТ СА** | |
| **узлазном интонацијом:** á | **силазном интонацијом**: â |
| **зе**внути | **штам**па |
| **ку**пити | **цр**ква |

|  |  |
| --- | --- |
| **КРАТКИ АКЦЕНАТ СА** | |
| **узлазном интонацијом:** à | **силазном интонацијом**: ȁ |
| ти**ши**на | **ку**кавица |
| **ја**стук | **ве**тар |

**\*Подсетимо** се и правила акцентовања, јер нам она у великој мери помажу при одређивању квалитета акцента:

1. Последњи слог НИКАДА није наглашен.
2. На првом слогу могу се наћи сва 4 акцента.
3. **На УНУТРАШЊЕМ слогу вишесложних речи могу стајати само УЗЛАЗНИ акценти:** про**ви**рити, про**чи**тати, чи**сти**на, ка**пе**тан...
4. **Једносложне речи могу имати само СИЛАЗНЕ акценте:** зуб,свет, спор, врх, брод...

*(припремила: проф. Марина Глинос)*